བཙན་བྱོལ་ནང་བོད་ཀྱི་གཞོན་ནུ་ལྷན་ཚོགས་ཀྱི་ལས་འགུལ་སྤེལ་རྒྱུའི་ཀུན་སློང་དང་དགོས་པ་དམིགས་ཡུལ་གྱི་འབྱུང་ཁུངས་ནི།དེ་སྔ་དགའ་ལྡན་ཕོ་བྲང་གཞུང་གི་ཐད་ཀའི་འཛིན་སྐྱོང་འོག་ཡོད་མེད་ལ་མ་ལྟོས་པར་བོད་ས་སྟོད་སྨད་ཡོངས་སུ་རྫོགས་པར་རྒྱ་ནག་གུང་བྲན་གྱི་བཙན་བཟུང་དྲག་གནོན་གཅིག་མཚུངས་མྱོང་དགོས་བྱུང་ཞིང་།བོད་མི་འབུམ་ཕྲག་མང་པོ་བསད་རྨས་བཙོན་བཅུག་དང་།ཁྲི་ཚོ་ཁ་ཤས་རང་ཡུལ་བཞག་སྟེ་བཙན་བྱོལ་དུ་སྐྱོད་དགོས་པ་སོགས་ཀྱི་དུས་འགྱུར་ཆེན་པོ་བྱུང་བར་བརྟེན།བོད་མི་ཡོངས་ནས་སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གི་དབུ་ཁྲིད་འོག་ནུས་ཤུགས་གོང་བུ་གཅིག་སྒྲིལ་བྱ་རྒྱུ་དང་།རྒྱ་དམར་གྱི་བཙན་འཛུལ་ལ་གདོང་ལེན་བྱེད་པའི་དམིགས་ཡུལ་གཅིག་གྱུར་ཡོང་ཐབས་བྱ་རྒྱུ་བཅས་ནི་བོད་ཀྱི་གཞོན་ནུ་ལྷན་ཚོགས་ཀྱི་ལས་འགུལ་སྤེལ་དགོས་པའི་རྒྱབ་རྟེན་གཙོ་བོ་ཆགས་ཡོད།